Nuwun bokmanawi wontên salah satunggiling santana dalêm ingkang ugi taksih angsal pikêkah, kenging prakawis, kados ta: palanggaran utawi sanès-sanèsipun, upami katarik lumantar kapala kampung dhateng pangadilan, punika kêdah dhatêng, punapa cêkap cariyos bilih taksih santana dalêm, saha anêdahakên sêratipun pikêkah, awit saking punika punapa Narpawandawa botên prayogi macak sêrat katur nagari, minôngka kangge waton.§ Pamanggihipun rêdhaksi, dipun tarik ing pulisi kêdah dhatêng rumiyin, lajêng mratelakakên bilih santana dalêm kanthi wêwaton ingkang cêtha, pulisi satampinipun pratelan lajêng nglanturakên dhatêng pundi mêsthinipun, manawi namung lajêng botên purun tanpa wêwaton ingkang pratitis badhe lajêng kenging prakawis sanès, amargi wèting pulisi kenging mriksa dhatêng sadhengah tiyang sadèrèngipun angsal katêrangan.